 ናታልያ ሰበይቲ ፑሽኪን ኣዝያ መልክዐኛ ነበረት ወዛም ስለ ዝነበረት ከኣ ብዙሓት ዝብህግዋ ሰባት ነበሩ ናታልያ ብዕድሚኣ ካብ ፑሽኪን ብ 13 ዓመታት ትንእስ ኣርባዕተ ቆልዑ ኸኣ ወለዱ ሓደ ካብቶም ንናታልያ ዝብህግዋ ዝነበሩ ሰባት ጆርጅ-ቻርል ዳንተስ ዝበሃል መኰንን ነበረ ዋላኳ ናታልያ ሕራይ ትበሎኣይትበሎ ብርግጽ ኣይፈለጥ እቲ ወረ ድሮ ስለ ዝተዘርግሐ ንፑሽኪን ሰበይትኻ ተወሺማ ዝብል ሕሜታ በጽሖ እቲ መኰንን ነቲ ሕምየት ንኽቀትል ኢሉ ቀልጢፉ ንሓብቲ ናታልያ ተመርዓወ እቲ መርዓ ከኣ ብ 10 ጥሪ 1837 ተኻየደ ይዅንምበር እቲ መርዓ ነቲ ዝነፍስ ዝነበረ ወረ ክዓግቶ ኣይከኣለን ፑሽኪን በቲ ሕሜት ኣይደቀሰን ነቲ መኰንን ዋላኳ ዘማኡ ይዅን ብፍልምያ ክገጥሞ በድሆ ፍልምያ ማለት ክልተ ተቐናቕንቲ ማዕዶ-ማዕዶ ኰይኖም ብሽጉጥ ይታዀሱሞ እቲ ዝሰለጦ ንተቐናቓኒኡ ይቐትል ኣብቲ እዋንቲ ፍልምያ ግጥም ብሕጊ ፍቑድ ኣይነበረን ፑሽኪን ግን ኣይገደሶን ነቲ ዉርደት ክቕበሎ ስለ ዘይከኣለ ነቲ ሕምየት ከኣ ኣርባዕተ ነጥቢ ንከንብረሉ ስለ ዝደለየ ንጆርጅ-ቻርል ዳንተስ ገጠሞ እቲ ፍልምያ ብ 27 ጥሪ 1837 - ክልተ ሰሙን ድሕቲቲ መርዓ - ወዓለ ኣብቲ ፍልምያ እቲ መኰንን ንፑሽኪን ቀዲሙ ኣብ ከብዱ ብጥይት ወቕዖ ፑሽኪን ተወጊኡ ወደቐ ፑሽኪን ተንሲኡ ተኰሰነቲ መኰንን ከኣ ወግኦ ማህሰይቲ ናይቲ መኰንን ቀሊል ስለ ዝነበረ ግን ክድሕን ከኣለ ፑሽኪን ግን መውጋእቱ ከቢድ ስለ ዝነበረ ድሕሪ ክልተ መዓልታት ዓረፈ ምንጪ ስእሊ, Getty Images ፑሽኪን ኣብ ኢትዮጵያን ኤርትራን ምትካል ሓወልቲ ፑሽኪን ኣብ ኣስመራ ምህናጽ ኣደባባይን ዓቢ ጐደናን ከኣ ኣብ ኣዲስ ኣበባ ዜለዓዕልዎም ሕቶታት ኣለዉ ከምቲ ኣብ ሓደ ሓደ ጽሑፋት ዝበሃል ኣቦ-ኣባሓጎ ፑሽኪን ሃኒባል ብሓቂ ኣብ ሎጎ-ሳርዳ ድዩ ተወሊዱ? 